
 砖诇砖讛 爪讚讚讬谉 诪讻诇 爪讚讚讬讛谉 讗诇讗 诇专讘讜转 讛注转讬讚 诇讙讚诇 讗讞专 讝诪谉 诇讗 讬拽砖讛 讻诇讜诐 讚注诇 讻专讞讱 砖谞讬 爪讚讚讬谉 讚诪爪专讬讻讬谉 讘注讬专讜讘讬谉 (讚祝 讻讞.) 诇诪''讚 讚讻诇诇讗 讘转专讗 讚讜拽讗 讜砖诇砖 爪讚讚讬谉 砖诪爪专讬讱 诇诪讗谉 讚讗诪专 讻诇诇讗 拽诪讗 讚讜拽讗 诇讗讜 讚讜拽讗 讗诪专 砖谞讬诐 讜砖诇砖讛 讚诇诪讗谉 讚讗诪专 讻诇诇讗 拽诪讗 讚讜拽讗 讗驻讬' 讘讛' 爪讚讚讬谉 爪专讬讱 诇讚诪讜转 讚讗''讻 转讬拽砖讬 注诇讛 讚讛讛讬讗 讚注讬专讜讘讬谉 讛讗 讚讗诪专 讘谞讝讬专 驻' 砖诇砖讛 诪讬谞讬谉 (讚祝 诇讛:) 讚讻诇 讛讬讻讗 讚讗讬讻讗 转专讬 讻诇诇讬 讜驻专讟讬 诪专讘讬谞谉 讻诇 讚讚诪讬 诇讬讛 诪讞讚 爪讚 讜讻诇 讛讬讻讗 讚讗讬讻讗 转专讬 驻专讟讬 讜讻诇诇讬 诪专讘讬谞谉 讻诇 讚讚诪讬 诇讬讛 诪砖谞讬 爪讚讚讬谉 讗诇讗 讜讚讗讬 诪住转讘专讗 讚砖谞讬 爪讚讚讬谉 讚注讬专讜讘讬谉 讜讞讚 爪讚 讚谞讝讬专 讞讚讗 诪讬诇转讗 讛讬讗 讜诪讬讬专讬 讘注讬专讜讘讬谉 讻讙讜谉 砖讬砖 诇讜 砖谞讬 爪讚讚讬谉 讞砖讜讘讬谉 砖讜讬谉 讜爪讚 砖诇讬砖讬 砖讗讬谞讜 讞砖讜讘 讻诇 讻讱 讚讻讛''讙 讗讬讻讗 讙讘讬 讻诇诇 讜驻专讟 讚讘拽专 讜爪讗谉 讜讬讬谉 讜砖讻专 讘砖诪注转讗 讚注讬专讜讘讬谉 (讚祝 讻讞.) 讜讘谞讝讬专 (讚祝 诇讛:) 诪讬讬专讬 讻讙讜谉 讚诇讬讻讗 讗诇讗 讞讚 爪讚 讞砖讜讘 讻讙讜谉 讻诇诇 讜驻专讟 讜讻诇诇 讚讛讛讬讗 砖诪注转讗 讜讗讬讻讗 谞诪讬 爪讚 砖谞讬 砖讗讬谞讜 讞砖讜讘 讻诇 讻讱 讜讻注谞讬谉 讝讛 讗诪专 讘谞讝讬专 讚诇讗 诪爪专讻讬谞谉 讗诇讗 讞讚 爪讚 讛讬讬谞讜 讛爪讚 讛讞砖讜讘 讛讗讞讚 砖讗讬谉 讞砖讜讘 讻诪讜转谉 讜讛''讛 讗诐 讛讬讜 砖谞讬讛诐 讞砖讜讘讬谉 讜砖讜讬谉 讜爪讚 砖诇讬砖讬 砖讗讬谞讜 讞砖讜讘 讻诪讜转谉 讛讜讜 砖谞讬 爪讚讚讬谉 讛讞砖讜讘讬谉 讻爪讚 讗讞讚 讻讬讜谉 砖讛谉 砖讜讬谉 讜谞爪专讬讱 砖讬讛讗 讻注讬谉 讛驻专讟 讚讜诪讛 诇驻专讟 讘讗讜转诐 砖谞讬 爪讚讚讬谉 讛讞砖讜讘讬谉 讚讛讬 诪讬谞讬讬讛讜 诪驻拽转 讜讝讛讜 诪讛 砖诪爪专讬讱 讘注讬专讜讘讬谉 讚讜诪讛 诇驻专讟 诪讘' 爪讚讚讬谉 讗驻讬' 诇诪''讚 讻诇诇讗 讘转专讗 讚讜拽讗 讚讛讜讜 诇讛讜 转专讜讬讬讛讜 讻爪讚 讗讞讚 讚谞讝讬专 讻讚驻讬专砖谞讜 讜诪讛 砖诪爪专讬讱 砖诇砖讛 爪讚讚讬谉 诇诪''讚 讻诇诇讗 拽诪讗 讚讜拽讗 讬''诇 砖讘讗 诇讜诪专 讚诇讗 住讙讬 诇讬讛 讘砖谞讬 爪讚讚讬谉 讛讞砖讜讘讬诐 讜砖讜讬谉 讻诪讜 诇诪''讚 讻诇诇讗 讘转专讗 讚讜拽讗 讗诇讗 讙诐 讘爪讚 讛砖诇讬砖讬 讛讙专讜注 爪专讬讱 砖讬讛讗 讚讜诪讛 诇讻讜诇谉 讜讛''讛 讗诐 讬砖 讛' 爪讚讚讬谉 爪专讬讱 砖讬讚诪讛 诇讻讜诇谉 讜讛砖转讗 讗转讬 砖驻讬专 讻讬 诪爪专讻讬谞谉 谞诪讬 讟驻讬 诪砖诇砖讛 爪讚讚讬谉 讘讻注讬谉 讛驻专讟 讻讬 讘讻诇 讛爪讚讚讬谉 讘讬谉 讛讞砖讜讘讬谉 讘讬谉 讛讙专讜注讬谉 讛专讘讛 讻诪讜 讛砖诇讬砖讬 爪专讬讱 砖讬讛讗 讚讜诪讛 诇驻专讟 诇诪讗谉 讚讗诪专 讻诇诇讗 拽诪讗 讚讜拽讗 讜诇诪讗谉 讚讗诪专 讻诇诇讗 讘转专讗 讚讜拽讗 谞诪讬 诇讗 讬拽砖讛 讻诇讜诐 讻砖谞爪专讬讱 讬讜转专 诪砖谞讬 爪讚讚讬谉 讘诪拽讜诐 砖讬讛讬讜 讬讜转专 诪砖谞讬 爪讚讚讬谉 砖讜讬谉 讜诇驻讬 讚讘专讬 讗诇讛 谞爪专讬讱 讘讻讗谉 讬讜转专 诪砖诇砖讛 爪讚讚讬谉 诇诪''讚 讻诇诇讗 拽诪讗 讚讜拽讗 讗驻讬' 讗讬谉 讻讗谉 讗诇讗 讘' 爪讚讚讬谉 讞砖讜讘讬谉 砖讜讬谉 诇讜 讜讬砖 爪讚讚讬谉 讗讞专讬诐 讙专讜注讬诐 诪讛谉 讻讬 讻讜诇诐 讬砖 诇讛爪专讬讱 讜诇诪讗谉 讚讗诪专 讻诇诇讗 讘转专讗 讚讜拽讗 诇讗 谞爪专讬讱 讗诇讗 砖谞讬诐 讛讞砖讜讘讬谉 讜诇讻讱 诇讗 讛讬讛 诇谞讜 诇讛爪专讬讱 讗讬谉 专讗砖讜 讗专讜讱 诇诪讗谉 讚讗讬转 诇讬讛 讻诇诇讗 讘转专讗 讚讜拽讗 讻诪讜 砖驻讬' 专砖''讬 砖诐 讜诇驻''讝 谞爪讟专讱 诇讜诪专 讚讗讬谉 诇讜 讝谞讘 讜讗讬谉 专讗砖讜 讗专讜讱 讛诐 爪讚讚讬诐 讙专讜注讬谉 讬讜转专 诪讗讜转谉 砖讗谞讜 诪爪专讬讻讬谉 讘讘专讬讬转讗 讘讛爪讚 讛砖讜讛 讜诇讻讱 诇讗 讛讬讬谞讜 诪爪专讬讻讬谉 讗讜转诐 讗诐 讛讬讬谞讜 讗讜诪专讬诐 讻诇诇讗 讘转专讗 讚讜拽讗 讜讘讻讱 诪转讬讬砖讘 讙诐 诪讛 砖讗谞讜 诪专讘讬诐 专讗砖讜 讗专讜讱 诪住诇注诐 讜讗讬谉 讗谞讜 诪专讘讬诐 讗讜转讜 砖讗讬谉 诇讜 讗专讘注 讻谞驻讬诐 讗讜 砖讗讬谉 讻谞驻讬讜 讞讜驻讬诐 讗转 专讜讘讜 讻讬 讗讜转诐 讛诐 住讬诪谞讬诐 讞砖讜讘讬诐 讬讜转专 诪讗讬谉 专讗砖讜 讗专讜讱 讜诪讬讛讜 讘诇讗讜 讛讗讬 讟注诪讗 谞讬讞讗 讻诪讜 砖驻讬' 专讬讘''讗 讚讗讬谉 诇讱 砖讜诐 讞讙讘 讞住专 住讬诪谉 讗讞讚 讚讗专讘注 讻谞驻讬诐 讗讜 讻谞驻讬讜 讞讜驻讬诐 讗转 专讜讘讜 砖诇讗 讬讛讗 注讜讚 讞住专 住讬诪谉 讗讜 住讬诪谉 讗讞讚 讚讗讬谉 专讗砖讜 讗专讜讱 讗讜 住讬诪谉 讗讞讚 诪谉 讛讗专讘注 讚诪转谞讬转讬谉 讗讘诇 讛讻讗 讘专讗砖讜 讗专讜讱 诪砖讻讞转 诇讬讛 砖讗讬谞讜 讞住专 讗诇讗 住讬诪谉 讚讗讬谉 专讗砖讜 讗专讜讱 讘诇讘讚 讜诇驻讬 诪讛 砖驻讬专砖谞讜 讛谞讛讜 讚注讬专讜讘讬谉 讜谞讝讬专 拽砖讬讗 讗诪讗讬 讗讬爪讟专讬讱 诇诪讬诪专 驻' 讛讙讜讝诇 讘转专讗 (讘''拽 讚祝 拽讬讝:) 讚专''讗 讚专讬砖 专讬讘讜讬讬 讜诪讬注讜讟讬 讚讗驻讬' 讚专讬砖 讻诇诇讬 讜驻专讟讬 讗转讬 砖驻讬专 讜住讘专 讻诪''讚 讻诇诇讗 讘转专讗 讚讜拽讗 讜住讙讬 讘讞讚 爪讚 驻讬专讜砖 讘爪讚 讛讞砖讜讘 诪谉 讛砖讗专 砖讗讬谉 爪讚 讗讞专 讞砖讜讘 讻讬讜爪讗 讘讜 诪讛 讛驻专讟 诪驻讜专砖 讙讜驻讜 诪诪讜谉 讗祝 讻诇 讙讜驻讜 诪诪讜谉 讬爪讗讜 砖讟专讜转 讗讘诇 讚讘专 讛诪讬讟诇讟诇 诇讗 爪专讬讱 讜诇讗 讗讬诪注讜讟 拽专拽注讜转 讻讬 讝讛讜 爪讚 讙专讜注 讬讜转专 转讚注 砖讛讜讗 爪讚 讙专讜注 讬讜转专 讚讛讗 讻讬 讚专讬砖 诇讬讛 讘专讬讘讛 讜诪讬注讟 讜专讬讘讛 讗讬谞讜 诪诪注讟 拽专拽注讜转 讗诇讗 砖讟专讜转 讜讬''诇 讚诪砖讜诐 讚诪讜讻讞讗 诪诇转讗 讚砖诪注转讗 讚驻' 谞讙诪专 讛讚讬谉 (住谞讛讚专讬谉 讚祝 诪讛:) 讜讛讛讬讗 讚驻专拽 砖诇砖讛 诪讬谞讬诐 讚谞讝讬专 (讚祝 诇讛.) 讚专' 讗诇讬注讝专 讚专讬砖 专讬讘讜讬讬 讜诪讬注讜讟讬 拽讗诪专 谞诪讬 讛转诐 讛讻讬 讜爪''注 讘砖诪注转讗 讚砖谉 讜注讬谉 讘拽讚讜砖讬谉 (讚祝 讻讚:) 讜讗讜 驻住讞 讗讜 注讜专 讚讘讻讜专讜转 (讚祝 诇讝.) 讜讘讻诇 讛砖''住 讘诪拽讜诐 砖讗诪专 诪讛 讛驻专讟 诪驻讜专砖 讚讘专 讛诪讬讟诇讟诇 讜讙讜驻讜 诪诪讜谉 讗诐 讬讛讬讛 讝讛 讚讜拽讗 诇诪''讚 讻诇诇讗 拽诪讗 讚讜拽讗 讗讜 砖诪讗 谞讗诪专 讻讬 讙诐 诇诪''讚 讻诇诇讗 讘转专讗 讚讜拽讗 讗驻讬' 诇讗 讬讛讬讜 讛砖谞讬 爪讚讚讬谉 讛讞砖讜讘讬谉 砖讜讬谉 诇讙诪专讬 讻讬讜谉 砖拽专讜讘讬谉 诇讛讬讜转 砖讜讬谉 讞砖讜讘讬谉 讻砖讜讬谉 讜讻讞讚 爪讚 讚诪讜 讜诪讛 砖诇讗 谞爪专讬讱 讗诇讗 讞讚 爪讚 讝讛讜 讻砖讛砖谞讬 讙专讜注 讛专讘讛 讬讜转专 诪诪谞讜 讻讬 讻谉 谞专讗讛 讬讜转专 讻讚讬 砖讬讛讗 讚讘专讬 讛讻诇 讘诪讛 砖诪爪专讬讱 讘讻诇 讛讙诪' 讚讘专 讛诪讬讟诇讟诇 讜讙讜驻讜 诪诪讜谉 讻讬 砖谞讬 爪讚讚讬谉 讛讗诇讜 拽专讜讘讬谉 诇讛讬讜转 砖讜讬谉 讜讙诐 讬转讬讬砖讘 讘讻讱 诪讛 砖爪专讬讱 诇讜诪专 讘讛讙讜讝诇 讘转专讗 (讘''拽 讚祝 拽讬讝:) 讚专' 讗诇讬注讝专 讚专讬砖 专讬讘讜讬讬 讜诪讬注讜讟讬 讜诇讗 谞爪讟专讱 诇转专抓 讘讚讜讞拽 讻讗讜转讜 转讬专讜抓 砖讻转讘转讬: 讘诪讗讬 拽诪讬驻诇讙讬. 讜讗''转 讗诪讗讬 诇讗 诪驻专砖 讚讗讬讻讗 讘讬谞讬讬讛讜 砖讗专 讞讙讘讬诐 砖讗讬谞谉 诪诪讬谉 讗讜转诐 讛讻转讜讘讬诐 砖讬砖 诇讛诐 讗专讘注讛 住讬诪谞讬诐 讛讻转讜讘讬诐 讘诪转谞讬' 讜讗讬谉 专讗砖讜 讗专讜讱 讚诇转谞讗 讚讘讬 专讘 讗住讬专讬 讗注''驻 砖讬砖 诇讛诐 讚' 住讬诪谞讬诐 讚诪转谞讬' 讚讗讬谉 讘讻诇诇 讗诇讗 诪讛 砖讘驻专讟 讜讬''诇 讚砖诪讗 诇讬讻讗 砖讜诐 讞讙讘 砖讬讛讗 讘讜 讛' 住讬诪谞讬诐 砖诇讗 讬讛讗 诪诪讬谉 讗讜转诐 讛讻转讜讘讬诐 讘诪转谞讬' 讗''谞 专讘讜转讗 谞拽讟 讚讗驻讬' 讘专讗砖讜 讗专讜讱 砖专讬 转谞讗 讚讘讬 专' 讬砖诪注讗诇: 讘住讜祝 砖诪注转讗 驻讬' 讘拽讜谞讟专住 讚讞讙讘讬诐 讛诇诇讜 讗讬谉 讟注讜谞讬谉 砖讞讬讟讛 砖讛专讬 讗讞专 讚讙讬诐 讛讝讻讬专谉 讛讻转讜讘 讜讝讗转 转讜专转 讛讘讛诪讛 讻诪砖诪注讜 讜讛注讜祝 讻诪砖诪注讜 讜诇讗 砖专抓 讛注讜祝 讚讛讬讬谞讜 诪讬谞讬诐 拽讟谞讬诐 讜讻诇 谞驻砖 讛讞讬讛 讛专讜诪砖转 讘诪讬诐 讗诇讜 讚讙讬诐 讜诇讻诇 谞驻砖 讛砖讜专爪转 注诇 讛讗专抓 讗诇讜 讞讙讘讬诐 讘讛诇讻讜转 讙讚讜诇讜转 讻讱 驻讬' 讘拽讜谞讟专住 讜诇讗 讛讜爪专讱 诇讛讘讬讗 讘拽讜谞讟专住 诪讛''讙 讗诇讗 诪砖讜诐 讚讚专讬砖 诇讬讛 诪拽专讗 讚讘讻诪讛 诪拽讜诪讜转 讘砖''住 诪讜讻讞 讚砖专讜 讘诇讗 砖讞讬讟讛 讘住讜祝 驻' 专' 注拽讬讘讗 (砖讘转 讚祝 爪:) 讞讙讘 讟诪讗 讗讬谉 诪爪谞讬注讬谉 诇拽讟谉 讚诇诪讗 诪讬讬转 讜讗讻讬诇 诇讬讛 讗讘诇 讞讙讘 讟讛讜专 讗讬谉 诇讞讜砖 讜讘专讬砖 驻' 讚诐 砖讞讬讟讛 (讻专讬转讜转 讚祝 讻讗.) 拽讗诪专 讗讜爪讬讗 讚诐 讚讙讬诐 讜讞讙讘讬诐 砖讻讜诇诐 讛讬转专 讜诪驻专砖 讚讗讬谉 讟注讜谞讬谉 砖讞讬讟讛 讜讘驻' 讗讬谉 诪注诪讬讚讬谉 (注''讝 讚祝 诇讞. 讜砖诐 讚''讛 诇注讜诇诐) 讚讗诪专 专讘 注讜讘讚讬 讻讜讻讘讬诐 砖讛爪讬转讜 讗转 讛讗讜专 讘讗讙诐 讻诇 讛讞讙讘讬诐 讗住讜专讬诐 讜诪驻专砖 讟注诪讗 讚诇讗 讬讚讬注 讛讬 讟诪讗 讜讛讬 讟讛讜专 讗讘诇 诇砖讞讬讟讛 诇讗 讞讬讬砖讬谞谉 讜注讜讚 讛转诐 讘住讜祝 驻讬专拽讗 讞讙讘讬诐 讛讘讗讬诐 诪谉 讛讛驻转拽 讜诪谉 讛讗讜爪专 诪讜转专讬诐 诇讬拽讞 诪谉 讛注讜讘讚 讻讜讻讘讬诐 讜讻谉 讛讘讗讬谉 诪谉 讛住诇讜诇讛 讜诇驻谞讬 讞谞讜谞讬 讗住讜专讬谉 诪驻谞讬 砖诪讝诇祝 注诇讬讛诐 讬讬谉 讜诇注讬诇 讛讘讗转讬 讘专讬讬转讗 讚转讜住驻转讗 讚拽转谞讬 讗讜讻诇 讗讚诐 讚讙讬诐 讜讞讙讘讬诐 讘讬谉 讞讬讬诐 讜讘讬谉 诪转讬诐 讜讗讬谞讜 讞讜砖砖 讜讗注''讙 讚讗讜讻诇 诇讗讜 讚讜拽讗 讚讘讞讬讬诐 讗讬讻讗 诪砖讜诐 讘诇 转砖拽爪讜 讻讚诪讜讻讞 讘驻' 专' 注拽讬讘讗 讘砖讘转 (讚祝 爪:) 诪''诪 谞拽讟 讗讜讻诇 诇诪讬诪专 讚诇讬讻讗 讗讬住讜专 讗讘专 诪谉 讛讞讬 讚诇讗. 讘注讬 砖讞讬讟讛. [讜注''注 转讜住' 注''讝 诇讞. 讚''讛 诇注讜诇诐]: 

讜诪"砖 讛转诐 住诇注诐 讝讛 专砖讜谉 讻讜' 转谞讗 拽诪讗 讚专' 讬砖诪注讗诇 诪专 讻讬 讗转专讬讛 讻讜'. 讻诇讜诪专 讘讗转专讬讛 讚诪专 拽专讜 讛讻讬 讜讘讗转专讬讛 讚诪专 拽专讜 讛讻讬:



[讻转讜讘 讘讙诇讬讜谉] 驻讬专讜砖 讙讘讞转 讙讘讛讜转 讘砖讚专讛 砖诇讜 讻注讬谉 讙诪诇. 讗专讘讛 讗讬谉 诇讜 讙讘讞转 讜诇讗 讝谞讘. 住诇注诐 讬砖 诇讜 讙讘讞转 讜讬砖 诇讜 讝谞讘. 讞专讙讜诇 讬砖 诇讜 讙讘讞转 讜讬砖 诇讜 讝谞讘. 讗专讘讛 讝讛 讙讜讘讬 讗讬谉 诇讜 讙讘讞转. 住诇注诐 讝讛 专砖讜谉 讬砖 诇讜 讙讘讞转. 讞专讙讜诇 讝讛 谞驻讬诇 讬砖 诇讜 讙讘讞转 讜讬砖 诇讜 讝谞讘. 讞讙讘 讝讛 谞讚讬讬谉. 讚' 驻注诪讬诐 诇诪讬谞讛讜 诇讛讘讬讗 爪驻讜专转 (讘专讜讚讬) [讻专诪讬诐] 讜讬讜讞谞讛 讬专讜砖诇诪讬转 讜注专爪讜讘讬讛 讜讛专讝讘谞讬转. 讜讗诇讜 讛谉 讚' 住讬诪谞讬谉. 讚' 专讙诇讬诐 讜讚' 讻谞驻讬诐 讜拽专住讜诇讬诐 讜讻谞驻讬讜 讞讜驻讜转 专讜讘 注讜讘讬讜 讜专讜讘 讗讜专讻讜 [讗讞专转]. 讻诇诇讗 拽诪讗 讗砖专 诇讜讗 讻专注讬诐 讻诇诇讗 讘转专讗 诇诪讬谞讛讜 诇讛讘讬讗 讗转 砖讬砖 诇讜 讚' 住讬诪谞讬谉:





专诪讘"谉

讜讗砖讻讞谉 讚讚讗讬谉 转谞讗 讚讘讬 专"讬 讘讻诇诇讬 讜驻专讟讬 讻讛"讙. 讗讬转讗 讘驻"拽 讚讝讘讞讬诐 讜讻谉 讗诪专讜 砖诐 讗砖讻讞谉 转谞讗 讚讘讬 专' 讬砖诪注讗诇 讚讚专砖讬 讻讛"讙. 



讜讛讗 讚转谞谉 讻诇 砖讬砖 诇讜 住谞驻讬专 讜拽砖拽砖转 专"讬 讗讜诪专 讘' 拽砖拽砖讬谉. 讗讬谉 住驻拽 砖讗讬谉 讛诇讻讛 讻专"讬 讗诇讗 讗驻讬' 讘拽砖拽砖转 讗讞转 诪讜转专 讜讛"谞 转谞讬讗 讘住驻专讗 讗讬谉 诇讬 讗诇讗 讛诪专讘讛 讘拽砖拽砖讬诐 讜讘住谞驻专讬诐 讻讙讜谉 讻驻讜谞讜' 讝讜 砖讘讬诐 诪谞讬谉 讗驻讬' 讗讬谉 诇讜 讗诇讗 住谞驻讬专 讗' 讜拽砖拽砖转 讗' 转"诇 讜拽砖拽砖转 专"讬 讗讜诪专 讜讻讜'.
讗讘诇 转诪讛谞讬 讘诪讛 砖诪爪讬谞讜 讘转讜住驻转讗 讜讻诪讛 拽砖拽砖讬诐 讬讛讬讜 诇讜 讗' 转讞转 讝谞讘讜 讜讗' 转讞转 诇讞讬讬讜 讜讗' 转讞转 住谞驻讬专 砖诇讜 专"讬 讗讜诪专 讜讻讜' 讜诪转讜讱 讛讚讜讞拽 讬砖 诇讬 诇诇诪讚 讚讗讜 讗讜 拽转谞讬 讜诪讛 砖驻讬' 诪拽讜诪讜' 讛诇诇讜 诪驻谞讬 砖讘诪拽讜诪讜转 讗讞专讬诐 讬砖 诇讞讜砖 砖诪讗 注诐 讚讙讬诐 讟讛讜专讬诐 谞转注专讘 讜谞砖专讛 拽砖拽砖转 诪讛谉 讜谞讚讘拽 讘讝讛 讗讘诇 讘讗讜转谉 诪拽讜诪讜转 讗讝 讬讚讜注 讛讜讗 讚砖诇讜 讛讜讗. 讜砖诪注转讬 砖讬砖 诪讬谞讬谉 砖讗讬谉 诇讛诐 拽砖拽砖' 讗诇讗 讗讞转 讘讝谞讘讜.





专砖讘"讗

 讜讻转讘 专砖"讬 讝"诇 讜讞讙讘讬诐 讛诇诇讜 讗讬谉 讟注讜谞讬谉 砖讞讬讟讛 砖讛专讬 讗讞专 讚讙讬   讛讬诐 讛讝讻讬专诐 讛讻转讜讘 讚讻转讬讘 (讜讬拽专讗 讬讗, 诪讜) 讝讗转 转讜专转 讛讘讛诪讛 讻诪砖诪注讛 讜讛注讜祝   讻诪砖诪注讜 注讜祝 讜诇讗 砖专抓 讛注讜祝 讚讛讬讬谞讜 诪讬谞讬谉 拽讟谞讬诐 讜讻诇 谞驻砖 讛讞讬讛 讛专讜诪砖转 讘诪讬诐   讗诇讜 讚讙讬诐, 诪讻诇 谞驻砖 讛砖讜专爪转 注诇 讛讗专抓 讗诇讜 讛讞讙讘讬诐 讘讛诇讻讜转 讙讚讜诇讜转 注"讻 诇砖讜谉   专砖"讬 讝"诇. 讜讘转讜住' [讻'] 砖诇讗 讛讜爪专讱 专砖"讬 讝"诇 诇讛讘讬讗 诪讛诇讻讜转 讙讚讜诇讜转 讗诇讗 诪砖讜诐   讚讚专讬砖 诇讬讛 诪拽专讗 讗讘诇 讘讻诪讛 诪拽讜诪讜转 诪驻讜专砖 讘转诇诪讜讚 砖讗讬谉 讞讙讘讬诐 讟注讜谞讬谉 砖讞讬讟讛,   讻讚讗诪专讬谞谉 讘砖讘转 (爪, 讘) 讞讙讘 讟诪讗 讗讬谉 诪爪谞讬注讬谉 讗讜转讜 诇拽讟谉 讚讬诇诪讗 诪讗讬转 诇讬讛   讜讗讻讬诇 诇讬讛, 讗讘诇 讞讙讘 讟讛讜专 讗讬谉 诇讞讜砖, 讜讘注讘讜讚讛 讝专讛 (诇讞, 讗) 讚讗诪专 专讘 谞讻专讬   砖讛爪讬转 讗转 讛讗讜专 讘讗讙诐 讻诇 讛讞讙讘讬诐 讗住讜专讬谉, 讜诪驻专砖 讛转诐 讟注诪讗 讚诇讗 讬讚注 讛讬 讟讛讜专   讜讛讬 讟诪讗, 讗讘诇 诇砖讞讬讟讛 诇讗 讞讬讬砖讬谞谉 讚讘讬谉 讞讬讬诐 讘讬谉 诪转讬诐 诪讜转专讬谉. 讜注讜讚 讗诪专讜 砖诐   (诪, 讘) 讞讙讘讬诐 讛讘讗讬诐 诪谉 讛讛驻转拽 讜诪谉 讛讗讜爪专 诪讜转专讬谉 诇讬拽讞 诪谉 讛谞讻专讬 讜讛讘讗讬诐 诪谉   讛住诇讬诇讛 讗住讜专讬谉 诪驻谞讬 砖诪讝诇祝 注诇讬讛谉 讬讬谉, 讜讘转讜住驻转讗 讚转专讜诪讜转 谞诪讬 拽转谞讬 讗讜讻诇 讗讚诐   讚讙讬诐 讜讞讙讘讬诐 讘讬谉 讞讬讬诐 讘讬谉 诪转讬诐.
 诪转谞讬': 讜讘讚讙讬诐 讻诇 砖讬砖 诇讜 住谞驻讬专 讜拽砖拽砖转 专讘 讬讛讜讚讛 讗讜诪专 砖谞讬 拽砖拽砖讬诐.   诪砖诪注 讚专' 讬讛讜讚讛 讚专讬砖 诇讬讛 诪砖讜诐 讚诪砖诪注 诇讬 拽砖拽砖转 转专转讬, 讜转谞讗 拽诪讗 住讘专   讚讗驻讬诇讜 拽砖拽砖转 讗讞转 诪讜转专转 讘讗讬讝讛 诪拽讜诐 砖转讛讬讛, 讜拽讬讬诪讗 诇谉 讻转谞讗 拽诪讗, 讜讛讻讬 转谞讬讗   讘住讬驻专讗 讗讬谉 诇讬 讗诇讗 讛诪专讘讛 讘拽砖拽砖讬诐 讜讘住谞驻讬专讬诐 讻讙讜谉 讻谞讜驻转 讝讜 砖讘讬诐 诪谞讬谉,   (讗讬谉 诇讜 讗诇讗 住谞驻讬专) [讗驻讬诇讜 讗讬谉 诇讜 讗诇讗 住谞驻讬专 讗讞讚 讜拽砖拽砖转 讗讞转 转诇诪讜讚 诇讜诪专   讜拽砖拽砖转 专讘讬 讬讛讜讚讛 讗讜诪专 讜讻讜'. 讜讻转讘 讛专诪讘"谉 讝"诇 转诪讛 讗谞讬 讘诪讛 砖诪爪讗转讬 讘转讜住驻转讗   (驻"讙, 讛"讟) 讜讻诪讛 拽砖拽砖讬诐 讬讛讬讜 诇讜 讗讞讚 转讞转 讝谞讘讜 讜讗讞讚 转讞转 诇讞讬讜 讜讗讞转 转讞转   住谞驻讬专 砖诇讜, 专"讬 讗讜诪专 讜讻讜'. 讜诪转讜讱 讛讚讜讞拽 讬砖 诇讬 诇讜诪专 讚讗讜 讗讜 拽转谞讬. 讜诪讛   砖驻讬专砖 诪拽讜诪讜转 讛诇诇讜, 诪驻谞讬 砖讘诪拽讜诪讜转 讗讞专讬诐 讬砖 讞讜砖 砖诪讗 注诐 讚讙讬诐 谞转注专讘 讜谞砖专讛   拽砖拽砖转 诪讛谉 讜谞讚讘拽转 讘讝讛, 讗讘诇 讘讗讜转谉 诪拽讜诪讜转 讬讚讜注 讛讜讗 讚砖诇讜 讛讬讜 注"讻. 讜讗讬谉   讛注谞讬谉 讛讝讛 诪转讬砖讘 讛讬讟讘, 讚讛讗 讗讜 讗讜 诇讗 拽转谞讬, 讜讗驻砖专 讚讛讗 讚拽转谞讬 讘住驻专讗 讗讬谉 诇讜   讗诇讗 住谞驻讬专 讜拽砖拽砖转 讗讞转 讘讻诇 讗讞讚 诪讗讜转谉 砖诇砖转 讛诪拽讜诪讜转 拽讗诪专, 讜讗祝 注诇 讙讘 讚住转讬诐   讜转谞讬 拽砖拽砖转 讗讞转 讜诇讗 驻讬专砖 讘讻诇 诪拽讜诐 讜诪拽讜诐, 讛专讬 砖讗转讛 爪专讬讱 诇讚讞讜拽 讙"讻 讜诇驻专砖   讚讗讞转 讚拽转谞讬 诇讗 讘讻诇 诪拽讜诐 拽讗诪专 讗诇讗 讘讗讞讚 诪讗讜转谉 砖诇砖讛 讛诪拽讜诪讜转 讻讚讘专讬 讛转讜住驻转讗.   讜讻谉 谞专讗讛 诪讚讘专讬 专"讞 讝"诇 砖讻转讘 讘住讜祝 驻讬专拽讬谉 转谞讗 讗诇讜 讛谉 讛拽砖拽砖讬诐 砖诪诇讜讘砖 讘讛谉   讜住谞驻讬专讬诐 (砖砖谞讜) [砖砖讟] 讘讛诐 讜讻诪讛 拽砖拽砖讬诐 讬讛讬讜 讘讛诐 讗讞转 转讞转 诇讞讬讜 讜讗讞转 转讞转   讝谞讘讜 讜讗讞转 转讞转 住谞驻讬专讜, 专' 讬讛讜讚讛 讗讜诪专 砖谞讬诐 讜诇讗 讞诇拽 讜诇讗 驻讬专砖 讘讜 专讘讬谞讜 讝"诇   讻诇讜诐, 讜谞专讗讛 讚讻驻砖讜讟讛 砖诇 讘专讬讬转讗 讛讜讗 诪驻专砖 讚讘专讬 转谞讗 拽诪讗 讚讗讞转 讜讗讞转 讘讻诇 砖诇砖转   讛诪拽讜诪讜转 讛诇诇讜 拽讗诪专, 讜专讘讬 讬讛讜讚讛 讘注讬 砖砖讛 砖谞讬诐 讘讻诇 讗讞讚 诪讗讜转谉 讛诪拽讜诪讜转.



 讙诪专讗: 转谞讜 专讘谞谉 讗讬谉 诇讜 注讻砖讬讜 讜注转讬讚 诇讙讚诇 讗讞专 讝诪谉 诪讜转专. 讜讗诐 转讗诪专   讜讻讬 诪讗讬谉 讝讜, 讘砖诇诪讗 讙讘讬 讞讙讘讬诐 讻转讬讘 (讜讬拽专讗 讬讗, 讻讗) 讗砖专 诇讜 讻专注讬诐, 讜讻转讬讘   诇讗 讘讗诇祝, 讜讚专砖讬谞谉 讗砖专 讗讬谉 诇讜 注讻砖讬讜 讜注转讬讚 诇讙讚诇 讗讞专 讝诪谉, 讻讚讚专砖讬谞谉 (注专讻讬谉   诇讘, 讗) 讘讗砖专 (讗讬谉) 诇讜   讞讜诪讛 讗讘诇 讘讚讙讬诐 诪谞"诇. 讬砖 诇讜诪专 讚讙讘讬 讚讙讬诐 讻转讬讘 (讜讬拽专讗 讬讗, 讬) 讻诇 讗砖专 讗讬谉   诇讜, 讜讚专砖讬谞谉 讗讬谉 诇讜 注(讚)讬讬谉 注诇讬讜 讗祝 注诇 驻讬 砖讗讬谉 诇讜 注讻砖讬讜 讗诐 注转讬讚 诇讙讚诇   讗讞专 讝诪谉 诪讜转专.



诪讻讚讬 讗谞谉 讗拽砖拽砖转 住诪讻讬谞谉 诇讬讻转讜讘 专讞诪谞讗 拽砖拽砖转 讜诇讗 讘注讬 住谞驻讬专, 讗讬 讻转讬讘   拽砖拽砖转 讜诇讗 讻转讬讘 住谞驻讬专, 讛讜讛 讗诪讬谞讗 诪讗讬 拽砖拽砖转 住谞驻讬专 讻转讘 专讞诪谞讗 住谞驻讬专   讜拽砖拽砖转. 讜讗祝 注诇 讙讘 讚讗诪专讬谞谉 讘驻专拽 拽诪讗 (讻讘, 讘) 讙讘讬 转讞讬诇转 讛爪讛讜讘 砖讘讝讛   讜砖讘讛 讗讬 讗诪专转 住驻讬拽讗 讛讜讗 讗讬爪讟专讬讱 拽专讗 诇诪注讜讟讬 住驻讬拽讗, 讜讻谉 讘讛专讘讛 诪拽讜诪讜转, 诇讗   讚诪讬 诇讚讛讻讗 讚讻诇 砖讛讜讗 住驻拽 谞讜诇讚 诪讚注转 讘谞讬 讛讗讚诐 讻讙讜谉 讝讗转 砖讛讬讬谞讜 诪住转驻拽讬谉   讘驻讬专讜砖 拽砖拽砖转, 讜讚讗讬 讗讬爪讟专讬讱 拽专讗 诇驻专砖讜 讜讻讙讜谉 砖谞讜诇讚 讘讬谉 讛砖诪砖讜转, 讚诪讬注讟讛   拽专讗 讚讗讬谞讜 讚讜讞讛 讗转 讛砖讘转, 讻讚转谞讬讗 讘砖讘转 (拽诇讛, 讗) 讚诪讬诇讛 诇驻讬 砖讗讬 讗驻砖专 诇注诪讜讚   注诇讬讜 诪谉 讛转讜专讛, 讗讘诇 转讞诇转 讛爪讛讜讘 讗驻砖专 讛讬讛 诇注诪讜讚 注诇讬讜 讗诐 讚讬谞谉 讘讙讚讜诇讬诐 讗讜   讘拽讟谞讬诐, 讜诪砖讜诐 讛讻讬 诪拽砖讬谞谉 讗讬 诪砖讜诐 住驻讬拽讗 诪注讟讬谞讛讜 拽专讗 诪讞讜讜专讬谉 讜诪讘谞讬 讬讜谞讛   诪讬 讗讬讻讗 住驻讬拽讗 讻诇驻讬 砖诪讬讗. 讜专讘讜转讬谞讜 讘注诇讬 讛转讜住' 讝"诇 转讬专爪讜 讚讛讻讗 砖讗谞讬 诇驻讬   砖讛讬讛 诇砖讜谉 拽砖拽砖转 诪讜专讛 讚讘专 砖讗讬谞讜 讞诇拽 讗诇讗 注谞讬谉 砖讛讬讚 诪住转讘讻转 讘讜 讻注讬谉   讛住谞驻讬专讬谉, 讜诇驻讬讻讱 讛讬讛 讛诇砖讜谉 诪讟注' 砖讗讬谉 拽砖拽砖转 讗诇讗 住谞驻讬专, 讜诪砖讜诐 讛讻讬   讗讬爪讟专讬讱 拽专讗 诇诪讻转讘 住谞驻讬专 讜拽砖拽砖转, 讜讗住讬拽谞讗 讚拽砖拽砖转 诇砖讜谉 诪讘讜讗专 讛讜讗, 砖讛讜讗   讗诇讜 砖讛讜讗 诪诇讜讘砖 讘讛谉 讻讚讻转讬讘 (砖诪讜讗诇-讗 讬讙, 讛) 讜砖专讬讜谉 拽砖拽砖讬诐 讛讜讗 诇讘讜砖,   讜讻转讘 专讞诪谞讗 住谞驻讬专 诇讻讚转谞讬讗 讚讘讬 专' 讬砖诪注讗诇 讬讙讚讬诇 转讜专讛 讜讬讗讚讬专.





讛诪讗讬专讬

讛诪砖谞讛 讛转砖讬注讬转 讜讛讻讜谞讛 讘讛 讻讻讜谞转 诪讛 砖诇驻谞讬讛 讜诇讘讗专 讘驻专讟 住讬诪谞讬 讚讙讬诐 讜讘讚讙讬诐 讻诇 砖讬砖 诇讜 住谞驻讬专 讜拽砖拽砖转 专' 讬讛讜讚讛 讗讜诪专 砖谞讬 拽砖拽砖讬诐 讜住谞驻讬专 讗讞讚 讜讗诇讜 讛谉 拽砖拽砖讬诐 讛拽讘讜注讬诐 讘讜 讜住谞驻专讬谉 讛驻讜专讞 讘讛谉 讗诪专 讛专"诪 驻讬' 讛诇讻讛 讻专' 讬讜住讬 讙诐 讻谉 讻诪讜 砖讗诪专 砖谞讬 拽砖拽砖讬诐 讜讚注 砖讗诐 谞诪爪讗讜 诇讗讜转讜 讛诪讬谉 拽砖拽砖讬诐 讗讘诇 讗讬谞诐 专讜讗讬诐 讘讜 讗诇讗 诇讗讞专 砖讬讙讚讬诇 讗讜 谞讜砖专讬谉 诪诪谞讜 讻砖爪讚讬谉 讗讜转讜 (讜爪讗转讜) [讘爪讗转讜] 诪谉 讛诪讬诐 讜讬砖 讛专讘讛 讻讝讛 讘讗讜转讜 讛诪讬谉 诪讜转专 讜讗驻讬' 讘讗讜转讜 讛讝诪谉 砖讗讬谉 诇讜 拽砖拽砖讬诐:



讗诪专 讛诪讗讬专讬 讘讚讙讬诐 住讬诪谉 讟讛专转诐 谞讝讻专 讘转讜专讛 讜讛讜讗 住谞驻讬专 讜拽砖拽砖转 讜专' 讬讛讜讚讛 讗讜诪专 砖谞讬 拽砖拽砖讬诐 驻讬' 诪转讜讱 砖讗诪专讛 转讜专讛 拽砖拽砖转 讗诇 转讟注讛 诇讛转讬专 讘讗讞转 砖讗讬谉 拽砖拽砖转 讗诇讗 诇砖讜谉 讻诇诇 讜讗讬谉 诪转讬专讬谉 讗诇讗 讘砖谞讬诐 讗讘诇 讘住谞驻讬专 讗讞讚 诪讜转专 讜讗讬讝讛讜 拽砖拽砖转 讗诇讜 讛谉 讛拽讘讜注讬诐 讘讜 讜住谞驻讬专讬诐 讛讜讗 讛驻讜专讞 讘讛谉:



讜诇注谞讬谉 驻住拽 爪专讬讻讬谉 讗谞讜 诇讙诇讙诇 讘讛 诪讛 砖谞讗诪专 讘转讜住驻转讗 讻诪讛 拽砖拽砖讬诐 讬讛讬讜 诇讜 讜讬讛讗 诪讜转专 讗讞转 转讞转 讝谞讘讜 讜讗讞转 转讞转 诇讞讬讜 讜讗讞转 转讞转 住谞驻讬专讜 讜专' 讬讛讜讚讛 讗讜诪专 砖谞讬诐 诪注转讛 讬砖 诪讬 砖驻讬专砖 讘讻讗谉 砖讚注转 转谞讗 拽诪讗 砖诇 诪砖谞讛 讝讜 讻讚注转 转谞讗 拽诪讗 砖诇 转讜住驻转讗 讜爪专讬讱 砖诇砖讛 拽砖拽砖讬诐 讗讞转 转讞转 诇讞讬讜 讜讗讞转 转讞转 讝谞讘讜 讜讗讞转 转讞转 住谞驻讬专讜 讜讗讞转 讚拽讗诪专 驻讬专讜砖讜 讗讞转 讘讻诇 诪拽讜诪讜转 讗诇讜 讜讻谉 讻转讘讜讛 讙讚讜诇讬 讛讙讗讜谞讬诐 讜专' 讬讛讜讚讛 诪爪专讬讱 砖谞讬诐 讘讻诇 讗讞讚 诪谉 讛诪拽讜诪讜转 讜讛诇讻讛 讻讞讻诪讬诐 讜讬砖 诪驻专砖讬诐 诇讚注转 转谞讗 拽诪讗 砖讚讬 诇谞讜 讘讗讞转 讜讘诇讘讚 讘讗讬讝讛 诪讗诇讜 讛砖诇砖讛 诪拽讜诪讜转 讜诇专' 讬讛讜讚讛 砖谞讬诐 讘讗讬讝讛 诪拽讜诐 诪讗诇讜 讙诐 讻谉 讜讛诇讻讛 讻讞讻诪讬诐 讜讚讬 诇讜 讘讗讞转 讜讘诇讘讚 讘诪拽讜诪讜转 讗诇讜 讛讗 讘诪拽讜诐 讗讞专 讞讜砖砖讬谉 砖诪讗 讗讞专 砖谞讬爪讜讚 谞转注专讘 注诐 讛讗讞专讬诐 讜谞讚讘拽 讘讜 讜诪"诪 专讜讘 驻讜住拽讬诐 讛讘讬讗讜 讛诪砖谞讛 讻爪讜专转讛 诇讜诪专 砖讗祝 讘拽砖拽砖转 讗讞转 讘讻诇 诪拽讜诐 砖讛讬讗 讟讛讜专:



讝讛讜 讘讬讗讜专 讛诪砖谞讛 讜驻住拽 砖诇讛 讜讚讘专讬诐 砖谞讻谞住讜 转讞转讬讛 讘讙诪专讗 讗诇讜 讛谉 讛专讘讛 诪讬谞讬 讚讙讬诐 讬砖 砖讗讬谉 诇讛诐 拽砖拽砖转 注讻砖讬讜 讜注转讬讚讬诐 诇讛讘讬讗 诇讗讞专 讝诪谉 讜讻谉 砖讛讬转讛 诇讛诐 讜讛砖讬专讜讛 讘砖注讛 砖注诇讜 诪谉 讛讬诐 讻诇 砖谞讜讚注 讻谉 讘诪住讜专转 诪讜转专讬诐 讜讗讬谉 诇讛专讛专 讘讛讬转专谉 讻诇诇:





诪讛专砖"讗 - 讞讬讚讜砖讬 讛诇讻讜转

讙诪专讗 讜诪专讘讬 讚讚诪讬 诇讬讛 讘讘' 爪讚讚讬谉 讻讜' 讜诪专讘讬 讻诇 讚讚诪讬 诇讬讛 讘讞讚 爪讚 讻讜' 驻讬' 讘' 爪讚讚讬谉 讛讬讬谞讜 讞讚 爪讚 讛讜讗 讚讚' 住讬诪谞讬谉 讜讘注讬 谞诪讬 讗讬讚讱 爪讚讚讗 讚讗讬谉 专讗砖讜 讗专讜讱 讜诇转谞讗 讚讘讬 专讘讬 讬砖诪注讗诇 讚拽讗诪专 讚诪专讘讬谞谉 讻诇 讚讚诪讬 诇讬讛 讘讞讚 爪讚 讛讬讬谞讜 讚诪住诇注诐 诪专讘讬谞谉 专讗砖讜 讗专讜讱 讜诇讗 讚诪讬 诇讬讛 讗诇讗 讘讞讚 爪讚 讚讛 讬谞讜 讚' 住讬诪谞讬诐 讜讻"讛 讘讬诇拽讜讟 讘讛讚讬讗 讚讛讱 讞讚 爪讚 讛讬讬谞讜 讚' 住讬诪谞讬谉 讜诪砖讜诐 砖讛谉 爪讚讚讬谉 讞砖讜讘讬诐 讜砖讜讬诐 讞砖讬讘 诇讛讜 讘讞讚 爪讚讚讗 讻诪"砖 讛转讜住' 讜讚讜"拽:


讜讚注 砖专砖"讬 驻讬' 讘讞讜诪砖 讜讝"诇 诪诪注诇 诇专讙诇讬讜 住诪讜讱 讻讜' 讗讘诇 讗讬谉 讗谞讜 讘拽讬讗讬谉 砖讚' 住讬诪谞讬 讟讛专讛 讻讜' 讗讘诇 讬砖 砖专讗砖谉 讗专讜讱 讜讬砖 砖讗讬谉 诇讛诐 讝谞讘 讜爪专讬讱 砖讬讛讗 砖诪讜 讞讙讘 讜讘讝讛 讗讬谉 讗谞讜 讬讜讚注讬谉 诇讛讘讚讬诇 讻讜' 注讻"诇 讜诇讗 讬讚注谞讗 诇讛讜诇诪讜 诇驻讜诐 住讜讙讬讗 讚砖诪注转讬谉 讚诪讛 爪专讬讱 诇讛讘讚讬诇 讘讗讬谉 诇讛谉 讝谞讘 讚诇讬讻讗 诪讗谉 讚诪驻诇讬讙 讘讛讻讬 讚讛讗 讗专讘讛 讜住诇注诐 讗讬谉 诇讛诐 讝谞讘 讜讛专讘 讛诪讙讬讚 讻转讘 砖讛专诪讘"谉 谞住转驻拽 讘讻讜讜谞转 驻讬' 专砖"讬 讘砖诪注转讬谉 讻讚注转 讛诪驻专砖讬诐 讚诇讗 讘注讬谞谉 砖诪讜 讞讙讘 讗诇讗 讘专讗砖讜 讗专讜讱 讜讬砖 诇讜 讝谞讘 讜诇驻讬 讝讛 谞专讗讛 诇拽讬讬诐 讙诐 驻专砖"讬 讘讞讜诪砖 讜诇讛讙讬讛 讜讬砖 诇讛谉 讝谞讘 讘诪拽讜诐 砖讗讬谉 诇讛诐 讻讜' 讜讚讜"拽:





诪讛专"诐 砖讬祝

讘专砖"讬 讘讚"讛 讗专讘讛 讜讞专讙讜诇 讻讜'  .   讻诇 讚讛讜 讛讜讗 讚讬讘讜专 讞讚砖 讜诪砖诪注讜转 讚诪住诇注诐 讘诇讗 讞讙讘 诇讗 讛讬讬转讬 诪诪注讟 专拽 住讬诪谉 讚专讗砖讜 讗专讜讱 专拽 讛"讗 讚讬转讜专讗 讚讞讙讘 诇讗 讗转讬讗 诇讛讜专讜转 讚爪专讬讱 谞讜住祝 诇讚' 住讬诪谞讬诐 住讬诪谉 讚砖诪讜 讞讙讘 专拽 诇讛拽诇 讚住讙讬 讘住讬诪谉 讗讞讚 讗驻讬诇讜 讘住讬诪谉 讚砖诪讜 讞讙讘 讻讬讜谉 讚砖诪注讬谞谉 诪住诇注诐 砖讘讗 讛讻转讜讘 诇讜诪专 砖讗"爪 讻注讬谉 讛驻专讟 讜注讬讬谉: 


讘驻专砖"讬 讘讞讜诪砖 讗讘诇 讬砖 砖专讗砖讜 讗专讜讱 讜讬砖 砖讗讬谉 诇讛诐 讝谞讘 讻讜'  .   讗讬谉 诪讜讘谉 诇讬 讚诇讻"注 讗讬谉 转诇讬 诪讬讚讬 讘讝谞讘 讚讛专讬 讗专讘讛 讜住诇注诐 [讚讗讬谉 诇讛诐 讝谞讘] 讜专讗砖讜 讗专讜讱 [讚谞拽讬讟 专砖"讬] 爪"诇 讚讜拽讗 讻转讚"专 讜诇讚讬讚讬讛 爪专讬讱 诇讛讻讬专 诪讬谞讜 讚讜拽讗 讚讗讬谉 讘讻诇诇 讗诇讗 诪讛 砖讘驻专讟 讗祝 讗诐 讬砖 诇讜 讻诇 讛住讬诪谞讬诐 讜爪"注:





专砖"砖

讙诪专讗 讜诪专讘讬 讚讚诪讬 诇讬讛 诪砖谞讬 爪讚讚讬谉. 注讬' 诪讛专砖"讗 砖谞讚讞拽. 讜诇"谞 讚爪讚 讗讞讚 讛讜讗 讛住讬诪谞讬诐. 讜讛爪讚 讛砖谞讬 讛讜讗 砖讬讛讬' 诪诪讬谞诐:



转讚"讛 讘诪讗讬 拽诪讬驻诇讙讬. 讛讝讻讬专谉 讛讻转讜讘 讝讗转 转讜专转 讻讜'. 讻爪"诇:



讘讗"讚 讜讻谉 讛讘讗讬谉 诪谉 讛住诇讜诇讛. 诇驻谞讬谞讜 砖诐 讗讬转讗 诪谉 讛住驻讬谞讛. 讗讘诇 诪谉 讛住诇讜诇讛 转谞谉 讘诪砖谞讛 讚讗住讜专讬谉:



讙诪专讗 讗讬谉 诇讜 注讻砖讬讜 讜注转讬讚 诇讙讚诇 诇讗讞"讝 讻讜'. 讛专"谉 讻' 讚诪驻拽讬谞谉 诪讗讬谉 诇讜 住谞驻讬专 讻讜' 注讬讬谉 注诇讬讜 讜讻"讻 讛转讜住' 讘诪住' 注"讝. 讜诇注"讚 讛"谞 讚讚专砖讬谞谉 诪讜讬"讜 讚讜讻诇 讗砖专 讗讬谉 诇讜 讚诪讜住讬祝 注诇 注谞讬谉 专讗砖讜谉 讗讜转诐 转讗讻诇讜 讜讻谉 讻诇 讗砖专 讗讬谉 诇讜. 讚讻讛"讙 讚专砖讬谞谉 讘专"讛 (讬) 讜讘砖谞讛 讛专讘讬注讬转. 讜讘砖谞讛 讛讞诪讬砖讬转 驻注诪讬诐 讻讜' 注"砖 讜讘驻专砖"讬. 讜讻谉 讘注专讻讬谉 (讬讞 讘) 砖砖 砖谞讬诐 讬注讘讜讚 讜讘砖讘讬注讬转 讝讬诪谞讬谉 讚讘讝' 谞诪讬 讬注讘讜讚:





讞讬讚讜砖讬 讞转"住

转谞讗 讚讘讬 专"讬 讘讻诇诇讬 讜驻专讟讬 讻讛"讙 讚讗讬谉 驻讬' 讻讬 讛讗讬 讙讜谞讬 砖讛讻诇诇 讛讗讞专讜谉 诪诪注讟 讬讜转专 诪讛专讗砖讜谉 讗讘诇 讗诐 讗驻讬' 诇讻诇诇 讛讗讞专讜谉 讗讬谞讜 诪诪注讟 讬讜转专 诪讛专讗砖讜谉 讜讛驻专讟 讘讗诪爪注 专讘讛 讬讜转专 讝讛 诇讗 砖诪注谞讜 讜诪"砖 转讜住' 诇注讬诇 住讜祝 讚"讛 专' 讬讜住讬 讗讜诪专 讜砖诪讜 讞讙讘 砖讻转讘讜 讜讻谉 诪讻专注讬讬诐 拽砖讛 砖讛驻专讟 诪专讘讛 讬讜转专 诪讛讻诇诇 讝讛 拽讗讬 讙诐 诇转谞讗 讚讘讬 专"讬 讜驻砖讬讟 讛讬讬谞讜 讘注诇诪讗. 讗讘诇 讛讻讗 诇诪讬谞讬讛诐 诇转谞讗 讚讘讬 专"讬 诇讗讜 驻专讟 讛讜讗 讗诇讗 讻诇诇 讜诪讜住讬祝 讬讜转专 诪讻诇诇讗 拽诪讗 诇讗 拽砖讛 诇讬' 诪讻专注讬讬诐. 讜讘讚讙讬诐 讻诇 砖讬砖 诇讜 住谞驻讬专 讜拽砖拽砖转 讘诪住' 注"讝 诪' 注"讗 讬讛讬讘 注讜讚 住讬' 专讗砖 讜砖讚专讛 讜驻讬' 专诪讘"诐 讜专讗讘"讚 砖讗讬谞讬谞讜 住讬' 讻诇诇 讗诇讗 讟讘讬注转 注讬谉 砖讗诐 诪讻讬专 讝讛 讛讚讙 讘讟"注 注诇 讬讚讬 专讗砖讜 讗讜 砖讚专转讜 砖讛讜讗 诪讚讙 驻诇讜谞讬 讬讚讬注 讬讻讜诇 诇住诪讜讱 注诇 讟"注 讜讬讗讻诇 讜讛拽砖讜 注诇讬讛诐 讗"讻 诪讗讬 驻专讬讱 砖"住 诪诪砖谞转讬谞讜 住谞驻讬专 讜拽砖拽砖转 诇讬讞砖讘 谞诪讬 专讗砖 讜砖讚专讛 讛讗 专讗砖 讜砖讚专讛 诇讗讜 住讬' 讛讜讗. 讜诇驻注"讚 诪讚砖拽讬诇 讜讟专讬 讛转诐 讗驻诇讜讙转讗 讚专"讛 讜专"谞 讜诇讗 砖拽讬诇 讜讟专讬 讗诪转谞讬转讬谉 讚讛转诐 讚转谞谉 讻诇 砖专讗砖 讜砖讚专讛 谞讬讻专 讗注"讻 诪砖谞转讬谞讜 讛讜讛 诪驻专砖讬' 诇讬' 讛讬讻专 讘讟"注 讗讱 诪讚驻诇讬讙讬 专"讛 讜专"谞 讜住"诇 讚讘专讗砖 诇讞讜讚 砖专讬 讗讜 砖讚专讛 诇讞讜讚 讝讛 讛讬' 拽砖讛 诇砖"住 诇住诪讜讱 注诇 讟"注 砖诇 专讗砖 讘诇讬 讻诇 讙讜驻讜 讜讘注讚讜转 讗砖讛 讘注讬谞谉 讚讜拽讗 驻专爪讜祝 驻谞讬诐 注诐 讛讞讜讟诐 讜讗讬讱 诪住专讜 讛讻讗 转讜专转 讻诇 讗' 讘讬讚讜 诇住诪讜讱 讗讟"注 讚专讗砖 诇讘讚 讗注"讻 讛讜讛 住"诇 讚诇住讬诪谞讗 拽讗诪专 讜住讬诪谉 讟讛专讛 讛讜讗 注"讻 驻专讬讱 诪住讬诪谞讬 住谞驻讬专 讜拽砖拽砖转 讜诇讗 讞砖讬讘 讛谞讬 讜谞讚讞拽 讘讗专讗 讜驻诇诪讜讚讗讬 讜讻诇 讝讛 诇讛住"讚 讗讘诇 诇诪住拽谞讗 诇讗 驻诇讬讙讬 讗诇讗 讘爪讬专谉 讚讻讘专 讘讟诇 讘专讜讘 讗讜 爪讬专 讚专讘谞谉 讗讘诇 讘讙讜驻谉 诇讻"注 讘注讬谞谉 专讗砖 讜砖讚专讛 讗"讻 砖驻讬专 讬"诇 讗讟"注 拽讗讬 讜诇讗 砖讬讛讬' 专讗砖 讜砖讚专讛 住讬' 讻诇诇 讜讗驻砖专 讙诐 专砖"讬 讜转讜住' 诇讗 驻讬' 讻谉 讗诇讗 诇讛住"讚 讗讘诇 诇诪住拽谞讗 诪讜讚讜 诇专诪讘"诐 讜专讗讘"讚:


讜讛谞讛 专砖"讬 驻讬' 砖诐 讚诪砖讚专讛 谞诪讬 驻专讬讱 诇讬讞砖讘 诪转谞讬转讬谉 砖讚专讛 讜诇讗 讞砖 专砖"讬 诇诪"砖 转讜住' 住讬' 讙讜讗讬 诇讗 讞砖讬讘 住"诇 诇专砖"讬 讻讬讜谉 讚诪砖谞转讬谞讜 注住讬拽 讜讘讗 讘住讬' 注讜驻讜转 讝驻拽 讜拽讜专拽讘谞讜 谞拽诇祝 讜讛讜讛 住讬' 讙讜讗讬 讜拽讞砖讬讘 讛"诇 诇诪讬讞砖讘 谞诪讬 砖讚专讛 讘讚讙讬诐 讜讗注"讙 讚诇讗 讚诪讬 讚拽专拽讘谞讜 谞拽诇祝 讛讜讛 住讬' 讘注爪诪讜 诪砖讗"讻 砖讚专讛 讗讬谞讜 讗诇讗 住讬' 诪讜讘讛拽 砖讬砖 诇讘注诇讬讜 拽砖拽砖转 讜注转讬讚 诇讙讚诇讜 讗讜 讻讘专 讛砖讬专谉 讘诪讬诐. 诪"诪 诪讚驻专讬讱 砖"住 讚讛"诇 诇诪讬讞砖讘 讘诪转谞讬转讬谉 讜诇讗 诪砖谞讬 讚诪转谞讬转讬谉 诇讗 讞砖讬讘 讗诇讗 讛住讬诪谉 讘注爪诐 讜诇讗 讗讜转谉 讛诪讜专讬诐 注诇 拽砖拽砖转 砖"诪 诇讗 住"诇 诇讞诇拽 讘讻讱 讗"讻 讻讬 讛讬讻讬 讚讞砖讬讘 拽专拽讘谞讜 谞拽诇祝 讛"谞 讛"诇 诇诪讬讞砖讘 砖讚专讛 讗注"讻 砖讚专讛 诇讗讜 住讬' 讛讜讗 诪讬讛讜 诪诇砖讜谉 专砖"讬 讘诪转谞讬转讬谉 砖诐 讜讘驻讜住拽讬诐 诪砖诪注 诇讗 讘注爪诪讜转 讛砖讚专讛 讗诇讗 讘讞讜讟 讛砖讚专讛 讜讛"诇 住讬' 讙讗讜讬 讚讙讜讗讬 讜诇讗 讚诪讬 诇拽专拽讘谉 谞拽诇祝 讜爪"注 讜诪住讬拽 诪砖讜诐 讗专讗 讜驻诇诪讜讚讗 讚讚诪讬 专讗砖讬讛讜 诇讟诪讗讬诐 讜讛"讛 讗讬讻讗 讚讚诪讬 砖讚专讛 诇讟诪讗讬诐 讻"讻 讛专讗"砖 讜讛"讛 讗讬讻讗 讟诪讗讬诐 讚诪讬 诇讟讛讜专讬诐 讘讬谉 讘专讗砖 讜讘讬谉 讘砖讚专讛 讜讗讬谉 诇住诪讜讱 讗专讗砖 讜砖讚专讛 讗诇讗 讘讟专讬祝 讜讗讬谞讜 讬讻讜诇 诇讘讞讜谉 讘拽砖拽砖讬诐 讗诪专讬谞谉 诪住转诪讗 讛讬讜 讘讜 拽砖拽砖讬诐 讚诇讗 砖讻讬讞讬 讟诪讗讬诐 讘专讗砖 讜砖讚专讛 讻讟讛讜专讬诐 讗讘诇 讗诐 讛讚讙 诇驻谞讬谞讜 讜讗讬谉 诇讜 拽砖拽砖讬诐 诇讗 谞讬诪讗 诇讬' 诪讚讗讬转 诇讬' 专讗"砖 讜砖讚专讛 砖"诪 讛讬讜 诇讜 讜谞砖专讜 讗讜 注转讬讚 诇讙讚诇 讗讞专 讝诪谉 讚讙诐 讝讛 诇讗 砖讻讬讞 讻诇 讗诇讜 讚讘专讬 讛专讗"砖 讜讻谉 驻住拽 讘砖"注 讜讻"讻 砖"讱 砖诐 讜讻' 讛专讗"砖 砖诐 讚讝讛 讛讬' 住驻讬拽讗 讚讘专讘讜讟讗 讚讛转讬专 专"转 讜谞讞诇拽讜 注诇讬讜 讜诇讗 讘讚拽讜 讘砖讚专讛 诪砖讜诐 砖诇讗 讛讬' 诇讜 拽砖拽砖转 讘驻谞讬谞讜:


讜谞"诇 讛讗 讚讗诪专讬谞谉 讛转诐 诇"讟 注"讗 转讜专讗 讚讬诪讗 讗住讜专 讞诪专讗 讚讬诪讗 砖专讬 讜拽讚砖谞讜谞讗 讜拽讘专谞讜谞讗 讜砖诇讜讞驻讜转讗 讜讻诇 讛谞讬 讚诪讬讬转讬 讛转诐 诪讬讬专讬 讘讻讬 讛讗讬 讙讜谞讬 砖讛讬讜 转讜讗专讬诐 讻转讜讗专 讟讛讜专讬诐 讗讜 讘专讗砖 讜砖讚专讛 讗讜 讘讘爪讬诐 讜注讜讘专讬诐 讜讗讜转诐 住讬' 讗讬谞诐 诪讜注讬诇讬诐 讻砖讛讚讙 诇驻谞讬谞讜 讜讗讬谉 诇讜 拽砖拽砖讬诐 注"讻 讛讬讬谞讜 爪专讬讻讬诐 诇注讚讜转 讘注诇讬 转诇诪讜讚 讝讛 讗住讜专 讗注驻"讬 砖讬砖 诇讜 讗诇讜 讛住讬诪谞讬诐 诪讛 砖诇讗 谞转讘专专 诇谞讜 砖诪砖讬专 拽砖拽砖讜转讬' 讘注诇讜转讜 诪诪讬诐 讜驻诇讜谞讬 砖专讬 讚谞转讘专专 诇谞讜 砖诪砖讬专 拽砖拽砖讬讜 讘诪讬诐. 讜讚注 诪讬 砖诪转讬专 注诇 住讬' 讛诇诇讜 讗注"讙 讚砖讜讘 谞讜讚注 砖讬驻讛 讛讜专讛 讻讙讜谉 讘专讘讜讟讗 砖谞讞诇拽讜 讘讜 专"转 讜转讜住' 讜诇讘住讜祝 讘讬诪讬 讘注诇讬 转讜住' 讛讗讞专讜谞讬诐 谞转讘专专 诇讛诐 砖诪砖讬专 拽砖拽砖讬讜 讘诪讬诐 讜诪讜转专 讙诪讜专 讛讜讗 诪"诪 诪讬 砖讛转讬专讜 拽讜讚诐 讛讘专讜专 讛讝讛 爪专讬讱 讻驻专讛 讻诪讬 砖谞转讻讜讜谉 诇讗讻讜诇 讘砖专 讞讝讬专 讜注诇讛 讘讬讚讜 讘砖专 讟诇讛 砖爪专讬讱 讻驻专讛 讜诪讻"砖 讛讻讗 讚讗讬 砖专讬转 注诇 讗诇讜 讛住讬诪谞讬诐 讬讘讜讗讜 诇讛转讬专 讻诇 诪讬 砖讬砖 讘讜 讗诇讜 讛住讬' 诪讘诇讬 砖讬转讘专专 讗讞"讻 砖注转讬讚 诇讛砖讬专谉 讘诪讬诐 讜诪驻谞讬 讝讛 讻砖讛转讬专 专' 讗驻专讬诐 讘专讘讜讟讗 讘讝诪谞讜 讞诇诐 诇讜 砖讛讗讻讬诇 砖专爪讬诐. 讗注"讙 诇讘住讜祝 谞转讙诇讛 砖讛讘专讘讜讟讗 讟讛讜专 诪"诪 讞讟讗 专' 讗驻专讬诐 讘讝讛 讜讻转讘转讬 讝讛 诪驻谞讬 砖谞转拽砖讜 讘讜 讘转砖讜讘转 谞讘"讬 转谞讬谉 住讬' 诇诪"讚 讜讝"诇 住' 讛讞谞讜讱 驻' 砖诪讬谞讬 住住"讬 拽谞"讛 讜注讜讘专 注诇讬讛 讜诇讗 讘讚拽 讬驻讛 讻讙讜谉 砖专讗讛 住讬' 讗' 诇讘讚 讜住诪讱 注诇 讛讗讞讚 讗注驻"讬 砖谞诪爪讗 讗讞"讻 讻砖专 讘讬讟诇 诪爪讜讛 注砖讛 讝讜 注讻"诇 驻讬' 注砖讛 讚讘讚讬拽转 住讬诪谞讬 讜讬驻讛 讞诇诐 诇专讘讬谞讜 讗驻专讬诐 讜讛讚讘专讬诐 讚讘专讬 讗诇拽讬诐 讞讬讬诐:


谞讞讝讜专 诇讛谞"诇 讚讛讘"讞 讻' 讗注讜讘讚讗 讚讛讗讬 讚讙 讚讛讜讛 讚诪讬 诇拽讘专 谞讜谞讬讗 讜讘讚拽讬 专' 讗砖讬 诇讛讚讬 讬讜诪讗 讜讞讝讬 讘讬' 拽讬诇驻讬 讜讛转专讜 讚诪讬讬专讬 砖讘讚拽讜 讗讞"讻 讗诐 谞讟诇讬诐 讘讬讚 讗讜 讘讻诇讬 诇讻诇 讛驻讞讜转 讚讗诇"讛 诪讗讬 诪讛谞讬 讞讝讬 讘讬' 拽讜诇驻讬 讚诇诪讗 讗讬谞诐 讝讝讬诐 诪诪谞讜 讜诇讛谞"诇 讗讬谉 爪讜专讱 诇讚讜讞拽 讝讛 讚讻讬讜谉 讚讚诪讬 诇拽讘专 谞讜谞讬讗 讛讬讬谞讜 砖讛讬' 讘讜 住讬' 讟专驻讛 讻诪讜转讜 讗诇讗 砖诪"诪 讘注诇讬讜 讗住讜专讬诐 诪驻谞讬 砖讗讬谉 拽砖拽砖讬诐 诇驻谞讬谞讜 讜诇讗 转诇讬谞谉 讘诇讗 砖讻讬讞讬 砖谞驻诇讛 讘注诇讜转讜 诪谉 讛诪讬诐 讗讘诇 讻讬讜谉 讚讞讝讬 讘讬' 拽诇驻讬 讜诇讗 砖讻讬讞讬 砖诇讗 讬转驻专讚讜 讗驻讬' 注"讬 住讻讬谉 讜专讜转讞讬谉 转讜 住诪讻讬谞谉 讗讛谞讬 住讬' 专讗砖 讜砖讚专讛 讗讜 注讜讘专讬谉 讜讻讚讜诪讛 讜讗讬谉 爪专讬讱 讘讚讬拽讛 讜讘诇讗"讛 讛注诇讛 诪讙"讗 住讬' 转诇"讝 住拽"讚 讚讛讬讻讬 讚讗讬讻讗 专讜讘讗 讜讗讬谉 讞讝拽讛 诪谞讙讚转讜 讗"爪 诇讘专专 讻诇诇 诪砖讜"讛 讗讬谉 讘讜讚拽讬谉 讗讞专 讬"讞 讟专驻讜转 讗诇讗 讛专"谉 驻"拽 讚讞讜诇讬谉 讻' 讟注诐 诇讘讚讬拽转 讛专讬讗讛 讛讜讗讬诇 讜讛诪讬注讜讟 诪爪讜讬 注讻"驻 诇讗 住诪讻讬谞谉 讗专讜讘 讘诇讬 讘讚讬拽讛 讜讛讻讗 讗驻讬' 讗讬 谞讬诪讗 诪讬注讜讟 诪爪讜讬 砖拽砖拽砖讬诐 诪住讜讘专讬诐 讘注讜专 讜讘砖专 讻注讬谉 拽砖拽砖讬诐 讘专讙诇讬 转专谞讙讜诇转 讗讬 谞诪讬 诪讬注讜讟 讛诪爪讜讬 砖讬讛讬讜 专讗砖 讜砖讚专讛 讜注讜讘专讬诐 讟诪讗讬诐. 诪"诪 砖讬讛讬' 讗诇讜 讛住讬诪谞讬诐 讜讙诐 讞讝讬 讘讛讜 拽讬诇驻讬 转讜 诇讬讻讗 讗驻讬' 诪讬注讜讟 讛诪爪讜讬 砖诇讗 讬讝讬讝讬诐 讘讻诇讬 讜注"讻 诇讗 讘讚拽 专讘 讗砖讬 讗讞"讝 注讬讬谉 住' 砖讬讘转 爪讬讜谉 住' 讻"讟 讻诪讛 谞转诇讘讟讜 讘讝讛. 讜讘诇讗讛"谞 谞"诇 砖讗讬谉 讚讜讞拽 讘讚讘专讬 讛讘"讞 讚讘诇砖讜谉 砖讗诪专 讞讝讬 讘讬' 讘诪砖讬讻诇讬 拽讬诇驻讬 驻讬' 砖专讗讛 砖讛讬讜 谞拽诇驻讬诐 讚讗诇"讛 诇讗 讞讝讬 讘讬' 拽讬诇驻讬 讜诇砖讜谉 拽诇讬驻讬 诪讜专讛 砖诇诪专讗讛 注讬谞讬讜 专讗讛 砖谞拽诇驻讬诐 讜讛讬讬谞讜 讚讙讘讬 讬讜诪讗 讞讝讬 爪诪讞讬 讜诇讗 拽讬诇驻讬 讚讛专讬 讞讝讬 诇讛讚讬 讬讜诪讗 讜注"讬 讞讜诐 讛砖诪砖 谞驻专讚讜 讜谞专讗讜 讘谞拽诇驻讬诐 讜诇讗 爪专讬讱 诇讛讝讻讬专 拽诇驻讬 讜讚讘专 讝讛 讗讬转讗 讘讞讜诇讬谉 爪"讘 注"讘 讛讛讜讗 讘专 讗讜讝讗 讚讛讜讛 讘讬' 诪专 砖诪讜讗诇 讚诇讗 讛讜讛 拽诪拽诇祝 拽讜专拽讜讘谞讬' 讗讜转讘讬' 讘砖诪砖讗 讜讻讬讜谉 讚专驻讜 讜讗拽诇祝 注"砖 讜注讬讬谉 讘住诪讜讱 讗讬"讛:


拽砖拽砖转 讛拽讘讬注讬谉 讘讜 驻讬专砖"讬 砖讗讬谉 讝讝讬谉 诪讗诇讬讛谉 讗诇讗 讘讬讚讬诐 讗讘诇 讛住谞驻讬专讬谉 讬讻讜诇 诇拽砖拽砖谉 注讻"诇 讗讬谉 讻讜讜谞转 专砖"讬 讘诪"砖 讗诇讗 讘讬讚讬诐 砖诪住讬专讬谉 讗讜转诐 诪讛讚讙 讘讬讚讬诐 讗讬谞讜 讻谉 讗诇讗 专砖"讬 诪驻专砖 讛拽讘讜注讬谉 讘讜 讻砖注专讜转 专讗砖讜 砖诇 讗讚诐 讜拽专谞讬 讛讘讛诪讛 砖讗讬谉 讘讛诐 专讜讞 讞讬讬诐 砖讬讻讜诇讬诐 诇讝讜讝 注爪诪诐 讻讬讚讬诐 讜专讙诇讬诐 讜讻住谞驻讬专讬 讛讚讙 讜讗讝谞讬 讛讗讚诐 讗讬谞讜 诪讝讜讝讬谉 注爪诪谉 讗讘诇 讬砖 讘讛诐 讛专讙砖 讗讘诇 讗诇讜 讗驻讬' 讛专讙砖 讗讬谉 讘讛诐 讜诇讝讛 谞转讻讜讜谉 砖讛诐 拽讘讬注讬诐 讜讗讬谞诐 讬讻讜诇讬诐 诇讛讝讬讝 注爪诪诐 讻诇诇 讗驻讬' 讘诪拽讜诪诐. 讜讛讜爪专讱 诇驻专砖 讻谉 讚讗讬 转讬诪讗 拽讘讬注讬诐 驻讬' 诪住讜讘讻讬诐 讘注讜专诐 讗"讻 诇讗 讬讛讬讜 诪讜转专 讗诇讗 讘注诇讬 拽砖拽砖讬诐 讛诪住讜讘讻讬诐 讜诇讗 讻注讬谉 讚讙讬诐 砖诇谞讜 讜讘砖"住 注"讝 诇"讟 驻"讗 诪讘讜讗专 砖讛拽诇讬驻讜转 谞驻专讚讜 诪注诇讬讛诐 注讬"讚 讜拽讬诇讗 注"砖 讜诇讗 诪住讜讘讻讬诐 讘注讜专 讜讘砖专 讗注"讻 讛讗讬 拽讘讬注讬诐 专"诇 砖讗讬谞诐 讝讝讬诐 讜讻谞"诇 讜注讜讚 谞"诇 讚讻' 讛"讛 讚讛专诪讘"诐 砖讬谞讛 诇砖讜谉 讛诪砖谞讛 讜讻' 讛诪讚讜讘拽讬诐 讜诇讗 讛拽讘讜注讬诐 讻讚讬 砖谞讚注 砖讗讬谞诐 拽讘讬注讬诐 讜诪住讜讘讻讬诐 讘注讜专 讜谞诇注"讚 讚讜讜讚讗讬 讞讻诪讬谞讜 讝"诇 谞讝讛专讜 讘诇砖讜谞诐 讜诪住转诪讗 讛讱 诇砖讜谉 讛拽讘讜注讬诐 诪砖诪注 诇砖讜谉 诪诇讘讜砖 讜拽诇讬驻讛 讜诇讗 诇砖讜谉 诪讞讜讘专讬诐 讘讜 讗讬 讗讚讜拽讬诐 讜诪住讜讘讻讬诐 讗诇讗 拽讘讜注讬诐 讘讜 讜讛诐 讛讬讜 讘拽讬 讘诇讛"拽 讟驻讬 诪讬谞谉 讜讘讝讛 讛讘谞转讬 诪"砖 转讜住' 诇注讬诇 住"讙 注"讗 讘住讜祝 讛讚讬讘讜专 讚拽砖拽砖转 诇砖讜谉 砖讛讜讚 诪拽砖拽砖 讘讜 讜讬转驻专砖 讙诐 注诇 住谞驻讬专 讜讛拽砖讛 讞讬' 专"谉 讘砖诪注转讬谉 讗"讻 讚讻转讬讘 住谞驻讬专 讬讚注讬谞谉 讚拽砖拽砖转 诇讘讜砖讗 讜诪讗讬 驻专讬讱 砖"住 诪谞"诇 拽砖拽砖转 诇讘讜砖讗 讚诇诪讗 诪讚讻转讬讘 住谞驻讬专 讬讚注讬谞谉. 讜注"讻 谞讚讞拽 讙诐 讘住谞驻讬专 讬砖 诇讟注讜转 注"砖 讜谞诪砖讱 讗讞专讬讜 诪讛专砖"讗 讘谞讚讛 注"砖 讜诇讛谞"诇 谞"诇 讛讻讬 驻讬' 拽' 砖"住 谞讛讬 诪讚讻转讬讘 住谞驻讬专 讬讚注讬谞谉 拽砖拽砖转 讛讜讗 诪讛 砖讗谞讜 拽讜专讗讬谉 拽砖拽砖转 讜诇讗 讗讜转谉 砖砖讟 诪"诪 诪谞"诇 砖讛讜讗 诇讘讜砖讗 讛谞拽诇祝 诪讚拽专讬 诇讬' 讛拽讘讜注讬诐 砖讝讛 诇砖讜谉 诪讜专讛 注诇 讚讘专 砖讗讬谞讜 讙讜驻讜 诪诪砖 诪谞"诇 讛讗 注"讻 诪拽专讗 讜砖专讬讜谉 拽砖拽砖讬诐 讛讜讗 诇讘讜砖 讚拽专讬 诇讬' 诇讘讜砖讗 讻诪"砖 讻诇 讝讛 专诪讘"谉 驻' 砖诪讬谞讬 讗"讻 讛专讬 讻讘专 讬讚注讬谞谉 注谞讬谉 拽砖拽砖转 诇讻转讜讘 拽砖拽砖转 诇讞讜讚:


讜讛讙讗讜谉 谞讘"讬 转谞讬谞讗 住讬' 讻"讞 讻' 砖讛专诪讘"谉 谞讚讞拽 诇驻专砖 谞讙讚 驻砖讟讬讜转 诇砖讜谉 讛诪砖谞讛 讜讛讬讬谞讜 诪砖讜诐 讚谞拽专讗 诇讘讜砖 讜讛专讬 讙诐 注讜专 讜讘砖专 注爪诪谉 拽专讜讬诐 诇讘讜砖 讚讻转讬讘 注讜专 讜讘砖专 转诇讘讬砖谞讬. 讜谞驻诇讗转讬 讗"讻 诪讛 讬讗诪专 讛讙讗讜谉 砖诇讗 谞讚讞拽 讘驻讬' 讛诪砖谞讛 讗诇讗 谞驻专砖 拽讘讜注讬诐 诪住讜讘讻讬诐 讘注讜专 讜讘砖专 讗"讻 讻讬讜谉 讚讛诪砖谞讛 讗讜诪专转 讗讬讝讛讜 拽砖拽砖讬诐 讛拽讘讜注讬诐 讘讜 驻讬' 讛诪住讜讘讻讬诐 讘讜 讜讬讗住专 诇谞讜 讻诇 讚讙讬 诪讬 诪讚讬谞讜转讬谞讜 砖讗讬谉 讗' 诪讛诐 砖讗讬谉 讛拽砖拽砖讬诐 谞驻专讚讬诐 讘住讻讬谉 诇讻诇 讛驻讞讜转 讜讬讜转专 转讬诪讛 讛专讗讬' 讚诪讬讬转讬 诪驻住讜拽 注讜专 讜讘砖专 转诇讘讬砖谞讬 讛谞讛 讝讛 诇砖讜谉 讛拽专讗 讘讗讬讜讘 注讜专 讜讘砖专 转诇讘讬砖谞讬 讙讬讚讬诐 讜注爪诪讜转 转住讜讻讻谞讬 讞讬讬诐 讜讞住讚 注砖讬转 注诪讚讬 讜驻拽讜讚转讱 砖诪专讛 专讜讞讬 讜讻讜讜谞讛 诪讘讜讗专 砖讛讜讗 诪讗诪专 谞驻砖讜 砖诇 讗讬讜讘 砖讛拽讘"讛 讛诇讘讬砖讛 讘砖专 讜注讜专 注诇 讙讘讬讜 讜住讬讻讻讛 讘讙讬讚讬谉 讜注爪诪讜转 谞诪爪讗 讛注讜专 讜讛讘砖专 讛诐 诪诇讘讜砖 诇谞驻砖 讛专讜讞谞讬. 讜讗讬谞诐 诪住讜讘讻讬诐 讘讜 讜讻砖谞驻专讚讬诐 讝讛 诪讝讛 诇讗 讬砖讗专 诪讝讛 转讜讱 讝讛 讻诇诇. 讜专诇讘"讙 驻讬' 砖讛讜讗 诇讘讜砖 讜住讻讱 诇讗讬讘专讬诐 讛驻谞讬诪讬讬诐 讛讬讬谞讜 讛诇讘 讜讛专讬讗讛 讗讜 讗驻讬' 讛拽专讘讬讬诐 诪"诪 讙诐 讛诐 讗讬谞诐 诪住讜讘讻讬诐 讗诇讗 诪讜谞讞讬诐 讘讚讬拽讜诇讗 注"讻 诇讗 讝讻讬转讬 讘诪讛 讘讗 诇讚讞讜转 讚讘专讬 专诪讘"诐 讜专诪讘"谉 讜专砖"讬 讘诪砖谞转讬谞讜:


讜讛谞讛 讛专讘 讛讙讗讜谉 讘谉 讛诪讞讘专 砖诐 讘住讬' 讻"讟 讛拽砖讛 诪谞"诇 诇专诪讘"谉 讚拽诇讬驻讛 注"讬 讻诇讬 诪讛谞讬 讛专讬 诇注讬诇 讙讘讬 拽讜专拽讘谉 谞拽诇祝 诪住驻拽讗 诇讛砖"住 讗讬 拽诇讬驻讛 注"讬 住讻讬谉 讛讜讛 谞拽诇祝 讗讜 诇讗. 诇驻注"讚 诇拽"诪 讜诪砖诐 专讗讬' 讗讬 诇讗讜 讚讘注诇诪讗 拽诇讬驻讛 注"讬 讻诇讬 诪拽专讬 拽诇讬驻讛 讻诪"砖 专诪讘"谉 驻' 砖诪讬谞讬 讻诪讜 讻诇 讛拽诇讬驻讜转 讚驻讬专讜转 讜讗讬诇谞讜转 讗诇"讛 诪讗讬 诪住驻拽讗 诇讛讜 讛转诐 讙讘讬 拽讜专拽讘谉 讛讗 讛转诐 诇讗 拽诇讬驻讛 讜诇讗 诇讘讜砖 讻转讬讘 讜诇讗 砖讜诐 住讬' 专拽 砖讞讻诪讬诐 讘讬诪讬 诪专注"讛 讘讚拽讜 诪讛 讘讬谉 转讜专讬诐 讛诪讜转专讬诐 讜讘讬谉 谞砖专 讛讗住讜专 讜诪爪讗讜 讚' 住讬诪谞讬诐 讘讬谞讬讛诐 讜讗' 诪讛诐 拽专拽讘谉 谞拽诇祝 讜讘转讜专讬诐 谞拽诇祝 讘讬讚 讜讗诇讜 讛讬' 讛诇"诪 讚讘注讬谞谉 谞拽诇祝 诇讗 讛讬' 住讬驻拽 拽诇讬驻转 住讻讬谉 砖诪讬' 拽诇讬驻讛 讗讱 诇砖讜谉 讝讛 诇讗 谞讗诪专 诇诪砖讛 讘住讬谞讬 专拽 砖诪爪讗谞讜 转讜专讬诐 讛注讜专 讛驻谞讬诪讬 谞驻专讚 诪讞爪讜谞讬讜转 讛拽专拽讘谉 讘讬讚 讜诪讬讛讜 讘诪转谞讬转讬谉 谞拽讬讟 诇砖讜谉 谞拽诇祝 讜诪住驻拽讗 讗讬 讘注讬谞谉 讚讜拽讗 讻诪讜 转讜专讬诐 讗讜 诇讗 讛拽驻讬讚讜 讞讻诪讬诐 讘讻讱 诪讚转谞谉 诇砖讜谉 谞拽诇祝 讜拽诇讬驻讛 讘住讻讬谉 谞诪讬 砖诪讬' 拽诇讬驻讛 讗注"讙 讚讗讬谞讜 讚讜诪讛 诪诪砖 诇转讜专讬诐 讜诪讬讛讜 讛讗 讛讜讛 驻砖讬讟讗 讗讜转讜 讛谞拽诇祝 讘讬讚 讗驻讬' 砖爪专讬讱 诇讞诪诪讜 讘砖诪砖 注讚 砖讬专驻讛 讘讛讗 讗讬谉 拽驻讬讚讗 讗讘诇 讗讬 爪专讬讱 讙诐 讻讬 讘讛讗 诪住驻拽讗 讗讬 讚讜诪讛 诇转讜专讬诐 讗讜 诇讗 讗讘诇 讘诇砖讜谉 拽诇讬驻讛 讗讬谉 住驻拽. 讜讛谞讛 讘转讜住驻转讗 讜诪讬讬转讬 诇讬' 讘诪住' 讚讬诇谉 住讜祝 驻专拽讬谉 诇讜讬转谉 讚讙 讟讛讜专 讛讜讗 讚讻转讬讘 讙讗讜讛 讗驻讜拽讬 诪讙讬谞讬诐 讛讬讬谞讜 拽砖拽砖讬诐 注"砖 讜讛谞讛 讝"诇 讛拽专讗 讙讗讜讛 讗驻讜拽讬 诪讙讬谞讬诐 住讙讜专 讞讜转诐 爪专 讗讞讚 讘讗讞讚 讬讙砖讜 讜专讜讞 诇讗 讬讘讗 讘讬谞讬讛诐 讗讬砖 讘讗讞讬讛讜 讬讜讚讘拽讜 讬转诇讻讚讜 讜诇讗 讬转驻专讚讜 注"砖 讜讗注"讙 讚诪讬讬专讬 诪讚讘讜拽讜转 讛拽砖拽砖讬诐 讝讛 诇讝讛 讗' 讘讗' 讬讚讘拽讜 诪"诪 诪住转诪讗 诇讗 讬驻专讚讜 诪讙讜祝 讘诇讬 讻诇讬诇 讜砖"诪 讻讛专诪讘"谉 讘诇讬 住驻拽:


转"专 讗讬谉 诇讜 注讻砖讬讜 讜讻讜' 讘诪住' 注"讝 讻' 转讜住' 讚谞驻拽讗 诇讬' 诪讗讬谉 诇讜 注讬讬谉 注诇讬讜 讜专砖"讬 讘讞讜诪砖 驻讬' 注"驻 转"讻 诪讚讻转讬讘 讗讬谉 诇讜 讘诪讬诐 讛讗 讬砖 诇讜 讘诪讬诐 讗注驻"讬 砖诪砖讬专讜 讗讞专 讝诪谉 诪讜转专 讜谞"诇 转专讜讜讬讬讛讜 爪专讬讻讗 讚讘诪讬诐 讗讬谉 诇讛讜讻讬讞 注转讬讚 诇讙讚诇 讗讞"讝 讜诪讗讬谉 诇讜 讗讬谉 诇讛讜讻讬讞 砖讻讘专 谞砖专讜 砖讛专讬 讘讬讘讜诐 讜讝专注 讗讬谉 诇讜 讗诐 讛讬' 诇讜 讜诪转 讘谞讜 讘讞讬讬讜 诪"诪 讝拽讜拽讛 诇讛 诇讬讘讜诐 注"讻 爪专讬讻讬谉 转专讜讜讬讬讛讜 讜谞"诇 诪住讘专讗 讗驻讬' 讗讬 诇讗 讛讜讛 住"讚 诇讗住讜专 讗诇讗 砖讙讚诇讜 讗讘诇 讗讞专 砖讻讘专 讙讚诇讜 拽砖拽砖讬诐 讗讬谉 砖讜诐 讛"讗 诇讜诪专 砖讬讛讬讜 讛讚讙 讗住讜专 讛讜讗讬诇 砖诇讗 讛讬' 拽砖拽砖讬讜 诪转讞诇转 讘专讬讬转讜 讝讛 讗讬谉 住讘专讗 讜诇讗 讗爪讟专讬讱 拽专讗 讗诇讗 诇讛转讬专讜 讗祝 讘讬诇讚讜转讜. 讜讗讬谉 诇讛拽砖讜转 讗"讻 诇诪讛 诇讬 拽专讗 转讬驻讜拽 诇讬' 砖讛专讬 诪住转诪讗 谞讜诇讚 诪讚讙 砖讻讘专 讙讚诇 讻诇 爪专讻讜 讜讛讬讜 诇讜 拽砖拽砖讬诐 讜讗"讻 讗驻讬' 诇讗 讬讛讬' 诇讛讜诇讚 拽砖拽砖讬诐 诇注讜诇诐 讛诇讗 讻诇 讛谞讜诇讚 诪讟讛讜专 讟讛讜专 讗驻讬' 诪讬谉 讟诪讗 讜讚讜讞拽 诇讜诪专 讚讗爪讟专讬讱 拽专讗 诇讻砖谞讜诇讚 诪讚讙 讘讬诇讚讜转讜 砖讙诐 诇讜 诇讗 讛讬' 拽砖拽砖讬诐 讝讛 讚讜讞拽 讜注讜讚 讛专讬 讛讚讙 讛专讗砖讜谉 诪讗讜转讜 讛诪讬谉 讘诪注砖讬 讘专讗砖讬转 爪讘讬讜谞谉 讜讘拽讜诪转谉 谞讘专讗讜 讜谞讘专讗讜 注诐 拽砖拽砖讬诐 讗"讻 讻诇 转讜诇讚讜转讬讜 讟讛讜专讬诐 讜诇诪讛 诇讬 拽专讗, 诇讝讛 讬"诇 讚讙 讟讛讜专 诪讟讬诇 讘讬爪讬诐 讜拽讗 讙讘诇 诇讻讬 诪住专讞 讜诇讗 讗诪专讬谞谉 讘讬' 讻诇 讛讬讜爪讗 诪讟讛讜专 讟讛讜专 讻"讻 转讜住' 讘谞讚讛 谞讜"谉 注"讘 注"砖:


讬砖 诇讜 拽砖拽砖转 讜讬砖 诇讜 住谞驻讬专 讚讙 讟讛讜专 讜讻讜' 讛讜讗 讻诪讬讜转专 讜注讬讬谉 转"讞 讜讗讜住祝 谞讜驻讱 讚讘谞讚讛 讛拽砖讜 转讜住' 讚诇诪讗 讘讞讚 诪讬谞讬讛讜 住讙讬 讗讜 拽砖拽砖转 讗讜 住谞驻讬专 讜讻' 诪讛专砖"讗 讗注"讙 讚讗讬谉 拽砖拽砖转 讘诇讗 住谞驻讬专 讗"讻 拽砖拽砖转 诇诪讛 诇讬 讜转讬' 讻诪"砖 讞讬' 专"谉 讛谞"诇 讚住谞驻讬专 讛"讗 讛讬讬谞讜 拽砖拽砖转 讜讗"讻 讗讬爪讟专讬讻讜 转专讜讜讬讬讛讜 讜诇注讜诇诐 讘讞讚 诪讬谞讬讛讜 住讙讬. 讜诇驻注"讚 讗驻讬' 诇讜 讬讛讬' 讻谉 讚住谞驻讬专 讗讬讻讗 诇诪讟注讬 讛讬讬谞讜 拽砖拽砖转 诪"诪 讗"讗 诇讜诪专 讗讜 讛讗 讗讜 讛讗 讚讗"讻 讛"诇 诇讛拽讚讬诐 讘拽专讗 拽砖拽砖转 诇住谞驻讬专 讜讛"讗 拽砖拽砖转 讗讜 讗驻讬' 专拽 住谞驻讬专 讗讘诇 讛砖转讗 讚讻转讬讘 住谞驻讬专 转讞诇讛 诪讛 砖讬讬讱 诇讜诪专 住谞驻讬专 讗讜 讗驻讬' 专拽 拽砖拽砖转 讛讗 讻砖讬砖 诇讜 拽砖拽砖转 讙诐 住谞驻讬专 讬砖 诇讜 讗注"讻 讚诇讗 讻讛转讜住' 讜讛讬讬谞讜 讚拽讗诪专 砖"住 诪讚拽讗诪专讛 诪转谞讬转谉 讻诇 砖讬砖 诇讜 拽砖拽砖转 讬砖 诇讜 住谞驻讬专 诪诪讬诇讗 诪讜讻讞 讚讬砖 诇讜 拽砖拽砖转 讚讙 讟讛讜专 讜讬砖 诇讜 住谞驻讬专 诇讞讜讚 讚讙 讟诪讗 讚讗讬 诇讗 讚讗砖诪注讬谞谉 诪转谞讬转讬谉 讛"讗 住谞驻讬专 诇讞讜讚 谞诪讬 讟讛讜专:

